ΑΠΟΦΑΣΗ ΤΗΣ ΕΠΙΤΡΟΠΗΣ

της 6ης Δεκεμβρίου 1999

για την κατάργηση της απόφασης 1999/356/ΕΚ και την επιβολή ειδικών προϋποθέσεων για την εισαγωγή αραχίδων και ορισμένων προϊόντων που παράγονται από αραχίδες αιγυπτιακής καταγωγής ή προέλευσης

[κοινοποιηθείσα υπό τον αριθμό Ε(1999) 4232]

(Κείμενο που παρουσιάζει ενδιαφέρον για τον ΕΟΧ)

(2000/49/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 93/43/ΕΟΚ του Συμβουλίου, της 14ης Ιουνίου 1993, για την υγιεινή των τροφίμων(1), και ιδίως το άρθρο 10 παράγραφος 1,

Κατόπιν διαβουλεύσεως με τα κράτη μέλη,

Εκτιμώντας τα ακόλουθα:

(1) η απόφαση 1999/356/ΕΚ της Επιτροπής, της 28ης Μαΐου 1999, για προσωρινή αναστολή των εισαγωγών αραχίδων και ορισμένων προϊόντων που παράγονται από αραχίδες αιγυπτιακής καταγωγής ή προέλευσης(2) ισχύει μέχρι την 1η Δεκεμβρίου 1999 και πρέπει να καταργηθεί·

(2) αραχίδες αιγυπτιακής καταγωγής ή προελεύσεως διαπιστώθηκε ότι είναι μολυσμένες από αφλατοξίνη Β1 σε υψηλά επίπεδα· η δειγματοληψία κατέδειξε σοβαρή και επαναλαμβανόμενη μόλυνση αφλατοξίνης των αραχίδων καταγωγής ή προέλευσης Αιγύπτου·

(3) η επιστημονική επιτροπή για τα τρόφιμα σημειώνει ότι οι αφλατοξίνες, ιδίως η αφλατοξίνη Β1, είναι καρκινογόνες ουσίες και ακόμη και σε χαμηλές δόσεις προκαλούν καρκίνο του ήπατος και, επιπλέον, είναι γονοτοξικές·

(4) ο κανονισμός (ΕΚ) αριθ. 1525/98 της Επιτροπής(3) για την τροποποίηση του κανονισμού (ΕΚ) αριθ. 194/97 καθορίζει ανώτατα επίπεδα για ορισμένες μολυσματικές ουσίες, και ιδίως αφλατοξίνες σε τρόφιμα· τα όρια αυτά έχουν ξεπεραστεί σε υπερβολικό βαθμό σε δείγματα αραχίδων καταγωγής ή προέλευσης Αιγύπτου· τα όρια αφλατοξίνης Β1 σε σπασμένες αραχίδες οι οποίες προορίζονται για άμεση κατανάλωση, καθώς και εκείνες οι οποίες πρέπει να επιλέγονται ή να υπόκεινται σε περαιτέρω επεξεργασία, καθορίζονται στον κανονισμό αυτό σε δύο και οκτώ μέρη ανά δισεκατομμύριο (ppb), αντιστοίχως· σε αραχίδες από την Αίγυπτο διαπιστώθηκε μόλυνση αφλατοξίνης Β1 σε επίπεδα της τάξεως των 485 ppb·

(5) η Αίγυπτος αποτελεί κύριο εξαγωγέα αραχίδων προς την Κοινότητα και η έκθεση του πληθυσμού σε αραχίδες ή προϊόντα αραχίδων μολυσμένων από αφλατοξίνη αποτελεί σοβαρή απειλή για τη δημόσια υγεία εντός της Κοινότητας·

(6) έχει αναληφθεί εξέταση των συνθηκών υγιεινής στην Αίγυπτο και απεκάλυψε ότι απαιτούνται βελτιώσεις στις πρακτικές υγιεινής και στη δυνατότητα παρακολούθησης των αραχίδων· έχουν αναληφθεί δεσμεύσεις από τις αιγυπτιακές αρχές, ιδίως όσον αφορά βελτιώσεις σε πρακτικές παραγωγής, μεταχείρισης, επιλογής, επεξεργασίας, συσκευασίας και μεταφοράς· επομένως, είναι σκόπιμο να υποβληθούν οι αραχίδες ή προϊόντα που παράγονται από αραχίδες αιγυπτιακής καταγωγής ή προέλευσης σε ειδικές προϋποθέσεις, ώστε να εξασφαλίζεται υψηλό επίπεδο προστασίας της δημόσιας υγείας·

(7) είναι απαραίτητο αραχίδες και προϊόντα που παράγονται από αραχίδες να παράγονται, να επιλέγονται, να υφίστανται μεταχείριση, επεξεργασία, να συσκευάζονται και να μεταφέρονται σύμφωνα με ορθές πρακτικής υγιεινής· είναι απαραίτητο να καθοριστούν τα επίπεδα αφλατοξίνης Β1 και ολικής αφλατοξίνης σε δείγματα που λαμβάνονται από την αποστελλόμενη ποσότητα αμέσως πριν την αναχώρηση από την Αίγυπτο·

(8) είναι απαραίτητο να παρέχονται από τις αιγυπτιακές αρχές τεκμηριωμένα στοιχεία τα οποία πρέπει να συνοδεύουν κάθε αποστολή αραχίδων αιγυπτιακής καταγωγής ή προέλευσης, σχετικά με τις συνθήκες παραγωγής, επιλογής, μεταχείρισης, επεξεργασίας, συσκευασίας και μεταφοράς, καθώς και τα αποτελέσματα εργαστηριακών αναλύσεων της αποστολής για τα επίπεδα αφλατοξίνης Β1 και συνολικής αφλατοξίνης·

(9) είναι απαραίτητο να υποβάλλονται σε αναλύσεις στο σημείο εισόδου στην Κοινότητα, κατά συστηματικό τρόπο, παρτίδες αραχίδων αιγυπτιακής καταγωγής ή προέλευσης, προκειμένου να καθορίζονται τα επίπεδα μόλυνσης των αραχίδων από αφλατοξίνη Β1 και ολική αφλατοξίνη,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

1. Τα κράτη μέλη δύνανται να εισάγουν:

- αραχίδες που υπάγονται στον κωδικό ΣΟ 1202 10 90, με κέλυφος, ή στον κωδικό ΣΟ 1202 20 00, χωρίς κέλυφος, έστω και σπασμένες ή

- καβουρδισμένες αραχίδες που υπάγονται στον κωδικό ΣΟ 2008 11 92 (σε άμεσες συσκευασίες καθαρού περιεχομένου που υπερβαίνει το ένα χιλιόγραμμο) ή στον κωδικό ΣΟ 2008 11 96 (που δεν υπερβαίνουν το ένα χιλιόγραμμο),

αιγυπτιακής καταγωγής ή προέλευσης, οι οποίες προορίζονται για κατανάλωση από τον άνθρωπο ή για χρησιμοποίηση ως συστατικό προϊόν διατροφής, με την προϋπόθεση ότι εκάστη αποστολή συνοδεύεται από τα αποτελέσματα επίσημης δειγματοληψίας και αναλύσεως, καθώς και το πιστοποιητικό υγιεινής του παραρτήματος Ι, συμπληρωμένο, υπογεγραμμένο και επαληθευμένο από αντιπρόσωπο του Υπουργείου Γεωργίας της Αιγύπτου.

2. Οι αποστελλόμενες ποσότητες μπορούν να εισάγονται στην Κοινότητα μόνον μέσω ενός εκ των σημείων εισόδου που περιλαμβάνεται στον κατάλογο του παραρτήματος ΙΙ.

3. Έκαστη αποστελλόμενη ποσότητα αναγνωρίζεται μέσω κωδικού, ο οποίος αντιστοιχεί στον κωδικό επί των αποτελεσμάτων δειγματοληψίας της επίσημης δειγματοληψίας και αναλύσεως, καθώς και του πιστοποιητικού υγιεινής που αναφέρονται στην παράγραφο 1.

4. Τα κράτη μέλη διεξάγουν τεκμηριωμένους ελέγχους, ώστε να διασφαλίζεται η τήρηση της απαίτησης για το πιστοποιητικό υγιεινής και τα αποτελέσματα δειγματοληψίας που προβλέπονται στην παράγραφο 1.

5. Τα κράτη μέλη αναλαμβάνουν τη δειγματοληψία και ανάλυση των αποστελλομένων ποσοτήτων κατά συστηματικό τρόπο για την αφλατοξίνη Β1 και την ολική αφλατοξίνη πριν από τη διάθεση στην αγορά από το σημείο εισόδου στην Κοινότητα και πληροφορούν την Επιτροπή σχετικά με τα αποτελέσματα των αναλύσεων αυτών.

Άρθρο 2

Η παρούσα απόφαση πρέπει να αναθεωρηθεί πριν από τις 30 Νοεμβρίου 2000 προκειμένου να εκτιμηθεί κατά πόσον οι ειδικές συνθήκες που προβλέπονται στο άρθρο 1 παρέχουν επαρκές επίπεδο προστασίας της δημόσιας υγείας εντός της Κοινότητας. Η αναθεώρηση πρέπει να εκτιμήσει κατά πόσον εξακολουθεί να υπάρχει ανάγκη για ειδικές συνθήκες.

Άρθρο 3

Η απόφαση 1999/356/ΕΚ καταργείται.

Άρθρο 4

Τα κράτη μέλη λαμβάνουν τα μέτρα σχετικά με τις εισαγωγές που είναι απαραίτητα ώστε να συμμορφωθούν με την παρούσα απόφαση. Πληροφορούν αμέσως την Επιτροπή σχετικά.

Άρθρο 5

Η παρούσα απόφαση απευθύνεται στα κράτη μέλη.

Βρυξέλλες, 6 Δεκεμβρίου 1999.

Για την Επιτροπή

Erkki LIIKANEN

Μέλος της Επιτροπής

(1) ΕΕ L 175 της 19.7.1993, σ. 1.

(2) ΕΕ L 139 της 2.6.1999, σ. 32.

(3) ΕΕ L 201 της 17.7.1998, σ. 4.

ΠΑΡΑΡΤΗΜΑ Ι

>PIC FILE= "L_2000019EL.004802.EPS">

[Pi ]ΑΡΑΡΤΗΜΑ ΙΙ

Κ[alpha ]Τάλογο[sigmav ] Των σ[eta ][mu ]είων ε[iota ]σό[delta ]ου [mu ]έσω Των ο[pi ]οίων ο[iota ] [alpha ][rho ][alpha ][chi ]ί[delta ]ε[sigmav ] [kappa ][alpha ][iota ] Τ[alpha ] [pi ][rho ]οΪόνΤ[alpha ] [pi ]ου [pi ][rho ]οέ[rho ][chi ]ονΤ[alpha ][iota ] [alpha ][pi ]ό [alpha ][rho ][alpha ][chi ]ί[delta ]ε[sigmav ] [alpha ][iota ]γυ[pi ]Τ[iota ][alpha ][kappa ]ή[sigmav ] [kappa ][alpha ]Τ[alpha ]γωγή[sigmav ] ή [pi ][rho ]οέλευσ[eta ][sigmav ] [mu ][pi ]ο[rho ]ούν ν[alpha ] ε[iota ]σάγονΤ[alpha ][iota ] σΤ[eta ]ν Ευ[rho ]ω[pi ][alpha ]Ϊ[kappa ]ή Κο[iota ]νόΤ[eta ]Τ[alpha ]

>ΘΕΣΗ ΠΙΝΑΚΑ>